Mto Zhu Jiang

Mto Zhu Jiang (kwa Kiingereza: Pearl River, "mto wa Lulu", zamani ilijulikana pia kama Canton River) ni jina la delta kubwa ya mito mbalimbali inayoishia kwenye Bahari ya China Kusini, na pia jina la pamoja kwa mfumo wa mito inayoungana hapa. Mito hiyo hujulikana kama mito ya Xi ("Magharibi"), Bei ("Kaskazini"), na Dong ("Mashariki") katika jimbo la Guangdong.  

Kuanzia chanzo cha mto Xi, mfumo wote wa Zhu Jiang huwa na urefu wa km 2,400. Kwa hiyo ni mto mrefu wa tatu wa China baada ya Mto Yangtze na Mto Njano. Kufuatana na mkondo wa maji unayobeba ni mto mkubwa wa pili baada ya Yangtze. Jumla ya beseni lake ni km2 409,480. Beseni hilo linapokea pia maji kutoka kaskazini mwa Vietnam.   

Mdomo wa mto Zhu Jiang ni kama hori ya bahari. Kabla yake liko jiji la Guangzhou. Hori ya mwisho inatenganisha Macau na Zhuhai upande wa magharibi na Hong Kong pamoja na Shenzhen upande wa mashariki. 

 Tawimito 

 Bei (北江)
 Dong (东江)
 Xi (西江)
 Yu (鬱江)
 Yong (邕江）
 Zuo (左江)
 You (右江)
 Xun (浔江）
 Qiang (黔江)
 Liu (柳江)
 Rong（融江）
 Hongshui (红水河）
 Beipan (北盘江)
 Nanpan (南盘江)
 Ba (灞水 or 灞河)
 Gui (桂江)
 Li (漓江)

 Picha 

 Marejeo 

Jamii:Mito ya China
Jamii:Mto Lulu